Það er stígandi í þátttöku innan félagsins . Að sögn Ragnars Þórs er það afar ásættanlegt að ná yfir 20% þátttöku þegar um stórt félag eins og VR er að ræða . „ En við viljum alltaf gera betur og stefnan er að fá meiri virkni í þátttöku félagsmanna í svona kosningum . “ Niðurstöður atkvæðagreiðslunnar verða birtar samhliða niðurstöðum hjá öðrum stéttarfélögum fyrir hádegi 24. apríl . Spurður hvort hann sé vongóður um að samningurinn verði samþykktur segir hann að farið verði eftir þeirri niðurstöðu sem félagsmenn óska eftir . „ En mér finnst á þátttökunni vera meiri líkur en minni á að þetta verði samþykkt . “